ΑΝΑΚΟΙΝΩΣΗ

ΟΡΚΩΜΟΣΙΑΣ

ΤΜΗΜΑΤΟΣ ΦΥΣΙΚΗΣ

Η τελετή ορκωμοσίας των τελειόφοιτων που έχουν περατώσει τις σπουδές τους **έως και τις 30-04-2025**, θα πραγματοποιηθεί την **Παρασκευή 23 Μαΐου 2025** στον χώρο του Μεγάλου Αμφιθεάτρου της Πανεπιστημιούπολης Καβάλας **με υποχρεωτική παρουσία των ορκιζόμενων.**

Κατάλογος με τους αριθμούς μητρώου που θα λάβουν μέρος στην ορκωμοσία θα αναρτηθεί μετά το τέλος των αιτήσεων και τον έλεγχο των δικαιολογητικών.

Όσοι από τους προπτυχιακούς φοιτητές που έχουν ολοκληρώσει τις υποχρεώσεις τους, επιθυμούν να λάβουν μέρος στην τελετή θα πρέπει κατά τα χρονικό διάστημα από την **Τρίτη 08 Απριλίου** έως και την **Τετάρτη 30 Απριλίου 2025**, να εισέλθουν **στη σελίδα https://students.duth.gr** με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, επιλέγοντας από το μενού Βαθμολογία > Προϋποθέσεις Πτυχίου > Αίτηση για Ορκωμοσία, προκειμένου :

Να συμπληρώσουν και να αναρτήσουν την **υπογεγραμμένη αίτηση συμμετοχής** στην ορκωμοσία η οποία επισυνάπτεται (συνημμένο αρχείο doc).

Απαραίτητη προϋπόθεση για την αίτηση συμμετοχής στην ορκωμοσία είναι να έχουν οι δικαιούχοι τακτοποιήσει μέχρι την **Τετάρτη 30 Απριλίου 2025**, τις εκκρεμότητες με τις Υπηρεσίες του Πανεπιστημίου και να αποστείλουν τα παρακάτω δικαιολογητικά, **μόνον εφόσον δεν τα έχουν ήδη αποστείλει – ηλεκτρονικά** στο e-mail της Γραμματείας secr@physics.duth.gr :

* *Βεβαίωση από τη Βιβλιοθήκη (μη οφειλής βιβλίων) και έλεγχος για εκκρεμότητες επιστροφής βιβλίων στην Ηλεκτρονική Υπηρεσία Ολοκληρωμένης Διαχείρισης Συγγραμμάτων «ΕΥΔΟΞΟΣ****»* (για όσους δεν την έχουν καταθέσει)**
* *Βεβαίωση μη οφειλής από τη Φοιτητική Μέριμνα* **(για όσους δεν την έχουν καταθέσει)**
* Ανάρτηση της ακαδημαϊκής ταυτότητας (πάσο) τεμαχισμένο ή σε περίπτωση απώλειας, ανάρτηση υπεύθυνης δήλωσης απώλειας (υπογεγραμμένη από το gov.gr) **(για όσους έχουν καταθέσει ένα από τα παραπάνω, θα αναρτήσουν μία λευκή κόλλα που θα το δηλώνουν)**
* Ανάρτηση της αστυνομικής ταυτότητας

ΕΠΙΣΗΜΑΝΣΕΙΣ:

α) Στο αμφιθέατρο τελετών θα υπάρχουν μόνο καθήμενοι, οι οποία θα καταλάβουν τις θέσεις που θα υποδειχθούν από το προσωπικό. Δεν επιτρέπεται η μετακίνηση των παρισταμένων καθ΄ όλη τη διάρκεια της τελετής.

β) Οι τελετές θα έχουν περιορισμένη επαγγελματική φωτογραφική κάλυψη.

γ) Απαγορεύεται αυστηρά η χρήση αντικειμένων που προκαλούν υλική ή ηχητική ρύπανση.

Απαγορεύεται η καταγραφή από οποιονδήποτε συμμετέχοντα και με οποιοδήποτε τρόπο, της τελετής καθομολόγησης καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους, ή η μετάδοση ή η διανομή με οποιοδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του ΔΠΘ, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.

Όσοι **δεν λάβουν μέρος στην τελετή ορκωμοσίας στις 23 Μαΐου 2025** θα έχουν το δικαίωμα να ορκισθούν στην επόμενη προγραμματισμένη ορκωμοσία.

Μετά το πέρας της ορκωμοσίας θα ακολουθήσει ανακοίνωση στην ιστοσελίδα του Τμήματος **για την ηλεκτρονική παραλαβή** από τη σελίδα <https://students.duth.gr> των παρακάτω ψηφιακά υπογεγραμμένων πιστοποιητικών :

* Αντίγραφο πτυχίου
* Αναλυτική βαθμολογία
* Παράρτημα Διπλώματος
* Βεβαίωση πληροφορικής (εφόσον πληρούνται οι προϋποθέσεις χορήγησης)
* Βεβαίωση διδακτικής επάρκειας (εφόσον πληρούνται οι προϋποθέσεις χορήγησης)

Αναλυτικές οδηγίες σχετικά με την διαδικασία θα αναρτηθούν σε επόμενες ανακοινώσεις

 Από την Γραμματεία του Τμήματος Φυσικής

|  |  |
| --- | --- |
| **Πληροφορίες: Βηθλεέμ Αναγνωστάκη****Information : Vithleem Anagnostaki**T: (+30) 2510 462141Ε: secr@physics.duth.gr | **Πληροφορίες: Άννα Μόσχου****Information : Anna Moschou**T: (+30) 2510 462142Ε: secr@physics.duth.gr |